Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: helyi önkormányzatokról szóló 1990. évi LXV. törvény
Paragraph Index: 448

d) mulasztásos alkotmánysértés keletkezett, amikor a törvényalkotó nem tett eleget az új község alakítására irányuló belügyminiszteri előterjesztés kialakítása és továbbítása eljárási rendjének, a kapcsolódó határidőknek, a köztársasági elnök ilyen tárgyú döntéshozásának, a jogorvoslati lehetőségek megállapításával kapcsolatos jogszabályalkotási kötelezettségének. I. Az országgyűlési biztos jelentésében kifejtette, hogy új község alakítása tárgyában megtartott népszavazás következményeként nem tekinthető automatikusan megoldottnak a vagyon és a külterület megosztása; ehhez a két képviselő-testület megállapodása szükséges. E megállapodás megkötéséig a települések polgárai számára nem egyértelmű a jogaik gyakorlásához és kötelezettségeik teljesítéséhez szükséges közigazgatási eljárási rend. Ezért az új község megalakulását vagy a községegyesítés megszüntetését követően az esetleg évekig tartó vagyoni-területi viták olyan bizonytalan helyzethez vezethetnek, amely hátrányosan érinti mindkét szóban forgó település polgárait, s az egyes önkormányzatok tulajdonhoz való jogát, valamint gazdálkodási jogának gyakorlását is akadályozza. Ebből következően a vizsgálat eredményeként megállapította, hogy mivel a hatályos jogi szabályozás nem rögzít határidőt az új község megalakítása, illetőleg a községegyesítés megszüntetése miatt szükséges vagyoni-területi kérdések tisztázása körében tartandó tárgyalások lefolytatására és a megállapodás megkötésére, bizonytalan helyzetet idéz elő a helyi népszavazás megtartását követően a tekintetben, hogy egyáltalán meg tud-e állapodni a két képviselő-testület, és ha igen, mikor és milyen feltételekkel. Ebből következően a jogállamiságból fakadó jogbiztonsághoz fűződő alapjog — összefüggésben az önkormányzáshoz való alapjoggal — sérelmet szenved, mely alkotmányos visszásságot keletkeztet. II. Az országgyűlési biztos külön hangsúlyozta, hogy mivel a jogállamiság egyik tartalmi eleme a jogbiztonság, e tény megköveteli a normák egyértelműségét, és az egyes jogintézmények kiszámíthatóságát, ezért alapvetőek a jogbiztonság szempontjából az eljárási garanciák. A jogintézmények csak akkor működhetnek alkotmányosan, ha az eljárási normákat betartják. Ebből kiindulva megállapította az országgyűlési biztos, hogy Kazincbarcika képviselő-testülete az önkor- 1999/79/II. szám mányzatokról szóló törvényben rögzített, a községegyesítés megszüntetésére irányuló kezdeményezés határozatba foglalását tartalmazó kötelezettségének nem tett határidőben eleget, s e követelmény megsértésével alkotmányos visszásság keletkezett. Ajánlásában az országgyűlési biztos utalt az OBH 5919/1997. számú ügyben már feltárt hasonló alkotmányos visszásság orvoslása érdekében tett ajánlásra, amelyben a helyettes biztos felkérte a belügyminisztert, hogy kezdeményezze a helyi önkormányzatokról szóló 1990. évi LXV. törvény módosítását annak érdekében, hogy új község alakítása esetén jogszabály állapítson meg határidőt az érintett önkormányzatok képviselő-testületei között vagyoni-területi kérdésekben szükséges megállapodás megkötésére, és e határidő elmulasztása esetére megfelelő jogi garanciákat biztosítson a fent megállapított alkotmányos visszásság kialakulásának megakadályozására (pl. kötelező bírósági eljárás). Ugyanakkor felkérte Kazincbarcika város képviselő-testületét, hogy a jövőben fordítson fokozott figyelmet a jogszabályokban megállapított eljárási határidők betartására. Az ajánlásra adott válaszában a belügyminiszter arról tájékoztatta a helyettes országgyűlési biztost, hogy az ajánlás felhívása összhangban áll a tervezett törvénymódosítás törekvéseivel. A módosítás helyett új, a településrendezésről szóló törvény tervezetét véleményezésre megküldte a Belügyminisztérium, melyben az új község alakítása, településegyesítés megszűnése esetén, valamint a vagyoni viták lefolytatására határidőt állapít meg, és a sikertelen tárgyalások esetére megnyílik a bírói út lehetősége is. A város képviselő-testülete számára szóló ajánlásra a polgármester arról értesítette az ombudsmant, hogy a szóban forgó kezdeményezést a testület soron kívüli ülésén határozatba foglalta. Az országgyűlési biztos az ajánlásokra kapott válaszokat és megoldási javaslatot elfogadta. OBH 5919/1997. Az Alkotmány 2. § (1) bekezdésében deklarált jogállamiságból fakadó jogbiztonsághoz fűződő alapjog — összefüggésben az önkormányzáshoz való alapjoggal (42. §) — szenved sérelmet, ha jogszabály nem rögzít határidőt a népszavazást követő új község megalakítása, illetőleg a községegyesítés megszüntetése miatt szükséges vagyoni-területi kérdések rendezésére tartandó tárgyalások lefolytatására és a megállapodás megkötésére. Az Országgyűlési Biztos Hivatalához érkezett beadványban Zamárdi nagyközség polgármestere azzal fordult az országgyűlési biztoshoz, hogy folytasson vizsgálatot Szántód önálló községgé nyilvánítása ügyében. A panaszos álláspontja szerint a községgé nyilvánítással kapcsolatos eljárás következtében sérelmet szenvedtek Zamárdi nagyközség Alkotmányban rögzített alapjogai, úgy mint az önkormányzati tulajdon sérthetetlenségének és védelmének elve, valamint az önkormányzati hatáskörök védelmének elve.

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes